Video: Woede oor minister se 'onverantwoordelike' Covid-uitlatings | Maroela Media
Video: Woede oor minister se 'onverantwoordelike' Covid-uitlatings
'n Skermgreep uit die video wat op sosiale media versprei is. (Skermgreep: Twitter)
'n Video van die minister van maatskaplike ontwikkeling wat oënskynlik op straat kerjakker en waarin sy sê die nuwe koronavirus moet wyk, het 'n herrie veroorsaak. Die DA eis ook nou dat pres. Cyril Ramaphosa stappe teen haar doen.
Die video van 'n vrolike Lindiwe Zulu is wyd op sosiale versprei. Daarin sê sy: "Bly tuis as julle kan! Ek vind dit baie moeilik om tuis te bly.
"Virus, gaan net weg. Los ons asseblief uit. Ons het 'n lewe om te lei."
Zulu het sedertdien vir haar opmerkings om verskoning gevra en gesê sy is nes ander Suid-Afrikaners gefrustreerd deur die virus wat 'n enorme uitwerking op die ekonomie en maatskaplike stelsel het.
Sy sê ook haar stelling was geensins 'n poging om die erns van die pandemie te ondermyn nie en dat sy verbind bly tot die bepalings en voorsorgmaatreëls wat Ramaphosa afgekondig het.
Talle sosialemediagebruikers het ná haar uitlatings voet by stuk gehou dat Zulu die trekpas moet kry.
Die DA se woordvoerder oor maatskaplike ontwikkeling, Bridget Masonga, hou ook voet by stuk dat Ramaphosa Zulu formeel moet berispe.
"Sy het om verskoning gevra, maar haar opmerkings kan nie ongestraf bly nie. Die minister se opmerkings is teenstrydig met die maatreëls en aanbevelings wat haar departement vir die van maatskaplike toelae gedoen het," het Masango gesê.
Die departement het diegene wat maatskaplike toelae ontvang vroeër gevra om dit nie almal op die eerste dag van uitbetalings te gaan afhaal nie en het onderneem om te verseker dat nie meer as 100 mense op een slag by poskantore of Sassa-betaalpunte saamdrom nie.
Die DA sê hy gaan dié proses fyn dophou en gaan die departement verantwoordelik hou as die maatreëls nie streng gevolg word nie.
"Minister Zulu se opmerkings is hopeloos onverantwoordelik en stel 'n swak voorbeeld vir die publiek en veral vir die kwesbare gemeenskappe wat sy verteenwoordig."
Masonga sê Suid-Afrika is midde in 'n krisis weens die uitbreking van Covid-19 en het veral in dié tyd verantwoordelike leierskap nodig.
"Ons vertrou die president sal weer eens die leierskap wys wat hy reeds in dié tyd gedoen het en dat hy die minister ten volle verantwoordelik vir haar opmerkings sal hou."
Mr President @CyrilRamaphosa @PresidencyZA
You must reprimand Minister Zulu URGENTLY and she must issue a PUBLIC APOLOGY for this.
We are working very hard on the ground trying to help your efforts succees. Frankly such behavior pisses me off.#covid19SA #CoronaVirusSA pic.twitter.com/MoaQ8DCzWI
— Lukhona (@LukhonaMnguni) March 21, 2020
koronavirus Lindiwe Zulu
Covid-19: SAners gee gehoor aan regulasies, sê Ramaphosa
Staatshospitale skort nie-noodsaaklike operasies op
Niks verkeerd met wat sy gesê het. Sy het bloot haar frustrasie met die virus uitgespreek. Sy het nie die regering se maatreëls in die video ondermyn nie. Ons almal wil hê die virus moet gaan. Ons almal wil buite rondloop. Sy het bloot verwoord wat almal dink en voel.
As almal van die straat en wegbly uit parke, sal dit uitstekende wees. Dis nie nou die tyd om op die sypaadjies te sit en suip by die park, nog minder vir sokkerspelers.
Jy kan by jou eie huis suip.
In my opinie ruk hulle alweer die dinges onder die hoender uit. Suid Afrikaners probeer altyd om n lekker lawwe ligte toon aan moeilike omstandighede te gee. As ons deurentyd morbied gaan wees en onsself in n hoekie gaan sit en bejammer, kan ons almal netsowel onsself in n donker kamer toesluit en wegkruip.
ag nee seriously? noem my 'n blond maar ek vang nie waaroor die bohaai gaan nie nee o jitte dis nou die dam ruk! ons sien altyd eerste negatief raak in alles raak ons so paranois?
As meeste draers van die virus wit id, deporteer dan sommer al SA se wit mense na Europa en Amerika.